Wani ‘Dan Majalisa yayi taurin-kai ya ki bin Gwamnan Jihar Kwara zuwa PDP ▷ Legit.ng
Wani ‘Dan Majalisa yayi taurin-kai ya ki bin Gwamnan Jihar Kwara zuwa PDP
2 months ago 9178 views by Muhammad Malumfashi
Idan ku na biye da siyasar Najeriya kun san cewa ‘Yan Majalisar dokokin Jihar Kwara sun bi sauran shugabannin Jihar zuwa Jam’iyyar PDP mai adawa bayan sun fice daga APC a makon nan.
Gwamnan Jihar Kwara da manyan 'Yan APC sun koma PDP
‘Yan Majalisu 23 cikin Majalisar mutum 24 da ke wakiltar Mazabun Jihar Kwara sun sauya-sheka zuwa Jam’iyyar adawa bayan Shugaban Majalisar Dattawa Bukola Saraki da Gwamnan Jihar Abdulfatahi Ahmad sun bar APC.
Kakakin Majalisa Dr. Ali Ahmad ya bayyana cewa ‘Yan Majalisa har 23 sun sauya sheka bayan ganin Jam’iyyar APC ta gaza taka wani rawar gani. Sai dai akwai Saheed Popoola wanda shi kadai ne ya rage bai koma PDP ba.
KU KARANTA: APC ta sanar da nadin sabon Sakataren yada labarai na Jam’iyya
Honarabul Saheed Popoola wanda ke wakiltar Mazabar Ojomu-Balogun a Yankin Offa yayi zaman sa da-ram-dam-dam a Jam’iyyar APC. ‘Dan Majalisar yayi mursisi yace shi ba zai bar Shugaban Kasa Muhammadu Buhari ba.
Duk da karfin tsohon Gwamnan Jihar kuma Shugaban Majalisar Dattawa Bukola Saraki a siyasar Kwara, ana tunanin bai da karfi sosai a Yankin Offa. Tun tale-tale dai Bukola Saraki ba ya samun nasara yadda ya saba a Garin na Offa.
A dalilin haka ne ‘Dan Majalisar da ke wakiltar Yankin ya ki bin Gwamnan Jihar Kwara da Shugaban Majalisar Dattawa zuwa PDP. Yanzu dai tuni har an tsige Saheed Papoola a matsayin shugaban kwamitin wasanni a Majalisar.
Science courses Latest lace styles Nigerian railway corporation recruitment DSS recruitment MTN beta talk code
2019: Shugaban jam'iyyar PDP, Secondus ya shinfida wani muhimmin umarni ga masu ficewa daga APC